III พุ่ง 5% หลังโชว์กำไร Q3 โต 52% แตะ 146 ลบ. รับธุรกิจขนส่งทางอากาศเด่น
III วิ่งแรง 5% ขานรับกำไรไตรมาส 3/65 ทะลุ 146 ลบ. โต 52% อานิสงส์ธุรกิจขนส่งสินค้าทางอากาศเติบโตเด่น
III วิ่งแรง 5% ขานรับกำไรไตรมาส 3/65 ทะลุ 146 ลบ. โต 52% อานิสงส์ธุรกิจขนส่งสินค้าทางอากาศเติบโตเด่น
9 พ.ย. 2565

ผู้สื่อข่าวรายงานว่า วันนี้ (9 พ.ย.65) ราคาหุ้น บริษัท ทริพเพิล ไอ โลจิสติกส์ จำกัด (มหาชน) หรือ III เวลา 15:32 น. อยู่ที่ระดับ 14.40 บาท บวก 0.70 บาท หรือ 5.11% สูงสุดที่ระดับ 14.50 บาท ต่ำสุดที่ระดับ 13.80 บาท ด้วยมูลค่าการซื้อขาย 170.90 ล้านบาท

สำหรับราคาหุ้น III ที่ปรับตัวขึ้นมานั้นคาดมาจากนักลงทุนเข้ามาเก็งกำไรผลประกอบการงวดไตรมาส 3/65 ซึ่งบริษัทรายงานกำไรสุทธิ อยู่ที่ 146.26 ล้านบาท เติบโต 51.56% จากงวดเดียวกันของปีก่อนที่มีกำไร 96.51 ล้านบาท ส่วนงวด 9 เดือนแรกปี 65 อยู่ที่ 368.44 ล้านบาท เติบโต 41.87% จากงวดเดียวกันของปีก่อน ที่มีกำไร 259.71 ล้านบาท
โดยกำไรที่ปรับตัวขึ้นมานั้นมาจากกลุ่มธุรกิจขนส่งสินค้าทางอากาศที่เติบโตโดดเด่น รวมถึงส่วนแบ่งกําไรจากเงินลงทุนในบริษัทร่วมและการค้าร่วมเพิ่มขึ้น